- ISAIAH
- <
- 39
- >

39
Mwet Tutafpo Babylonia Me
(Luo Tokosra 20:12–19)
1 In pacl sac pacna Merodach Baladan, tokosra lun acn Babylonia su wen natul Baladan, el lohng lah Tokosra Hezekiah el mas, na el supwala leta se wi mwe kite se nu sel. 2 Hezekiah el paing mwet tutafpo inge nu in lohm sel, ac sang elos in liye lupan mwe kasrup lal inge: silver ac gold lal, mwe akyuye mwe mongo ac ono keng lal, ac kufwen mwe mweun nukewa lal. Wangin kutena ma ke nien filma lal, ku kutena acn in tokosrai lal, su el tia sang elos in liye. 3 Tukun ma inge, mwet palu Isaiah el som nu yorol Tokosra Hezekiah ac siyuk, “Mwet inge tuku ya me, ac mea elos fahk nu sum ah?”
Hezekiah el topuk, “Elos tuku Babylonia me, sie facl su oan yen loessula.”
4 “Mea elos liye inkul sin tokosra?”
“Elos liye ma nukewa. Wangin kutena ma in nien filma su nga tia sang elos liye.”
5 Na Isaiah el fahk nu sel tokosra, “LEUM GOD Kulana El fahk mu 6 pacl se ac fah tuku ke ma nukewa inkul sum uh, ac ma nukewa ma mwet matu lom elos tuh elosak nwe misenge, ac fah utukla nu Babylonia. Wangin ma ac fah oan. 7 Kutu sin tulik na pwaye ke fwilin tulik nutum ac fah utukla in orekla mwet eunuch tuh elos in kulansap ke inkul sin tokosra lun acn Babylonia.”Dan 1:1–7; 2 Tok 24:10–16; 2 Chr 36:10
8 Tokosra Hezekiah el eis mu kalmen ma se inge pa ac fah oasr misla ac wangin lokoalok wacl. Ouinge el fahk, “Wona kas in palu ma kom fahk nu sik sin LEUM GOD inge.”

- ISAIAH
- <
- 39
- >

39:7 Dan 1:1–7; 2 Tok 24:10–16; 2 Chr 36:10

Public Domain