- PSALM
- <
- 16
- >

16
[Psalm lal David]
Sie Pre In Lulalfongi Ku
1 Karinginyume, O God; nga lulalfongi kom tuh kom nien molela nu sik.
2 Nga fahk nu sin LEUM GOD, “Kom Leum luk;
Ma wo nukewa yuruk, ma tuku sum me.”
3 Fuka woiyen mwet su inse pwaye nu sin LEUM GOD!
Mwe engan lulap nu sik tuh nga in welulos.
4 Elos su kena suk god saya,
Elos use mwe ongoiya pus nu faclos sifacna.
Nga ac fah tiana welulos in oru mwe kisa lalos;
Nga ac fah tia alu nu sin god lalos.
5 Kom, LEUM GOD, kom mukena God luk, ac mwe usru luk,
Kom ase mwe enenu luk nukewa;
Moul luk uh oan inpoum.
6 Arulana wo mwe kite lom nu sik;
Yoklana woiyen ma inge!
7 Nga kaksakin LEUM GOD, mweyen El kol inkanek luk,
Ac ngun su oan in nga lutiyu ke fong.
8 Nga pula na mu LEUM GOD El oasr yuruk pacl e nukewa;
El apkuran, ac wangin ma ac fah mokleyu.16:8–11; Orek 2:25–28
9 Ke ma inge nga arulana engan ac sang kulo,
Ac nga muta in moul misla,
10 Ke sripen kom karinginyu liki ku lun misa.
Nga oaru na in kulansupwekom,
Ac kom ac fah tia sisyula in facl lun mwet misa.Orek 13:35
11 Kom ac fah akkalemye nu sik inkanek in moul;
Ke kom apkuran nu sik, insiuk arulana engan —
Ac mwe insewowo nu sik nwe tok ma pahtpat.

- PSALM
- <
- 16
- >

16:8 16:8–11; Orek 2:25–28

16:10 Orek 13:35

Public Domain